আপত্তির তৃতীয় কারণ হলো, নারী এমপিদের জন্য কোনো নির্বাচনী এলাকা নির্দিষ্ট করা নেই, যেমনটি রয়েছে সাধারণ এমপিদের জন্য। জনগণের ভোটে নির্বাচিত তিনশ’ এমপির নির্বাচনী এলাকার জনগণ যে কোনো সমস্যায় বা প্রয়োজনে নিজ নিজ এলাকার এমপিদের কাছে যাওয়ার এবং গিয়ে সমাধান চাওয়ার সুযোগ ও অধিকার ভোগ করেন। অন্যদিকে নারী এমপিদের কোনো নির্দিষ্ট নির্বাচনী এলাকা না থাকায় জনগণের প্রতি তাদের কোনো দায়দায়িত্ব থাকে না। তারা ব্যস্ত থাকেন শুধু সংসদে বসে সরকার ও ক্ষমতাসীন দলের সমর্থনে টেবিল চাপড়ানোর জন্য। ঘটনাক্রমে মাঝেমধ্যে বক্তব্য রাখলেও সেসবও তারা রাখেন সরকারের পক্ষেই। সবই করেন তারা নিজেদের এমপির পদ টিকিয়ে রাখার জন্য। এর বাইরে জনস্বার্থে আর কোনো কারণে তাদের কোনো চেষ্টা চালাতে দেখা যায় না।